Jüri Nemliher

Jüri Nemliher (5. märtsil 1965 Tallinn – 21. märts 2021 Tallinn) oli Eesti geoloog ja mineraloog.Eesti teaduse biograafiline leksikon, 3. köide

Elulugu
Jüri Nemliher oli töölise poeg.

1982. aastal lõpetas ta Tallinna 46. Keskkooli ja 1989 Tartu Ülikooli (TÜ) bioloogia-geograafiateaduskonna. 1992. aastal kaitses ta TÜ-s väitekirja "Shell structure and mineralogy of the lingulate brachiopods from the "Obolus sandstones" of Estonia and Ingria" ja sai magistrikraadi geoloogias. 1995–1999 oli ta TÜ geoloogia instituudi doktorant ning 1999. aastal kaitses paleontoloogias ja stratigraafias väitekirja "Mineralogy of Phanerozoic skeletal and sedimentary apatites: an XRD study" ja said doktorikraadi. 1993. aastal täiendas ta end Rootsis Uppsala Ülikoolis.

Ta oli 1988–1989 Tartu Ülikooli laborant, 1990–1992 geoloogia instituudi nooremteadur ja 1992–1995 teadur. 2000. aastast on ta TÜ geoloogia instituudi vanemteadur. TTÜ Geoloogia Instituudi füüsikaliste uuringute labori juhataja.https://www.etis.ee/portaal/isikuCV.aspx?LastNameFirstLetter=N&PersonVID=37998&lang=et&FromUrl0=isikud.aspx Tema viimaseks töökohaks jäi Eesti geoloogiateenistus, kus uuris Eesti fosforiidivarude potentsiaali.

Teadustöö
Ta uuris tänapäevaste ja fossiilsete organismide biomineralisatsiooni ja kivistite koostise kujunemist, olles Eestis selle uurimissuuna algataja. Ta näitas, et nüüdisaegsete fosfaatsete biomineralisatsiooniproduktide koostis sõltub organismide süstemaatilisest kuuluvusest ning nende diageneetiline areng ümbriskivimi kemismist ja lähteskeleti orgaanikasisaldusest.

Teoseid
Ta on avaldanud üle 20 teaduspublikatsiooni.
Ferromanganese and phosphatic hardgrounds drilled on the Western Pacific guyots during ODP legs 143 and 144 (kaasautor). // Proceedings of ODP, Scientific results (1995) 144
Hydroxyapatite varieties in Recent fish scales (kaasautor). // Proceedings of the Estonian Academy of Sciences: Geology 46 (1997) 4
Apatite varieties in Recent and fossil linguloid brachiopod shells (kaasautor). // Brachiopods: past and present. London, New York 2001
The shell structure and mineralogy of Mickwitzia (Lingulata: brachiopoda) from the Lower Cambrian Kakumäe Beds of Estonia. // Proceedings of the Estonian Academy of Sciences: Geology 50 (2001) 1
Post mortem alteration of shell apatite of Discinisca tenuis from Lüderitz, Namibia (kaasautor). // Lithol. & Min. Research 37 (2002) 1
Apatite varieties in the shell of a Cambrian lingulate brachiopod Obolus apollinis Eichwald. (kaasautor). // Proceedings of the Estonian Academy of Sciences: Geology 53 (2004) 4
A new type of cell structure in a phosphatic brachiopod from the Cambrium of Estonia. // Proceedings of the Estonian Academy of Sciences: Geology 55 (2006) 4

Viited

 Kirjandus 
Eesti geoloogia: biograafiline teatmik. Tallinn 1995, lk 76.

Välislingid

Kategooria:Eesti geoloogid
Kategooria:Eesti mineraloogid
Kategooria:Tartu Ülikooli bioloogia-geograafiateaduskonna vilistlased
Kategooria:Rannamõisa kalmistule maetud
Kategooria:Sündinud 1965
Kategooria:Surnud 2021